તેમનો સંઘર્ષ ચાલુ હતો. વર્ષ 2011માં પણ નિરાશા ઘેરી વળી હતી. તેઓ અતિશય ચિંતિત થઈ ગયા હતા, નિષ્ફળતાને પગલે તેઓ ડિપ્રેશનમાં આવી ગયા હતા અને અનિંદ્રાનો લાંબો તબક્કો શરૂ થયો હતો. લગભગ છ મહિના આવી સ્થિતિ જળવાઈ રહી હતી. તેઓ અમેરિકા પરત ફરવાનો વિચાર કરતાં હતાં, પણ એ સમયે ઇસાક સ્વરૂપે આશાનું કિરણ પ્રકટ થયું. તેમણે ઇસાકમાં અભિનય કર્યો. આ ફિલ્મે તેમની પ્રગતિનો માર્ગ મોકળો કરી દીધો. તેમને બહુ વ્યાવસાયિક સફળતા મળી નથી, પણ એક અભિનેતા તરીકે તેમને ઓળખ મળી છે. એક વર્ષ પછી તેમને આઇડેન્ટિટી કાર્ડમાં પોલીસ અધિકારીની ભૂમિકા મળી. આ ફિલ્મને વિવેચકોએ વધાવી લીધી અને પ્રશાંતે સિલિકોન વેલીમાં ધ ફેસ્ટિવલ ઓફ ગ્લોબમાં બેસ્ટ સપોટિંગ એક્ટરનો એવોર્ડ મેળવ્યો હતો.